section_heading: Početak snimanja
paragraph_text: Snimanje je započelo 17. svibnja 2004. i trajalo šest tjedana. Arctorova kuća se nalazila u krugu Eric na jugoistoku Austina. Bivši stanari su napustili kuću mjesec dana ranije pa je scenograf Bruce Curtis morao napraviti nekoliko preinaka da izgleda kao da je napuštena. Filmaši su razgledali 60 kuća prije nego što su se odlučili za nju. Linklater je snimio eksterijer u Anaheimu i zatim ga montirao u snimke Austina u postprodukciji. Budući da su snimke žive akcije bile animirane kasnije, šminka, osvjetljenje i vidljiva oprema, npr. mikrofoni, bili su manja briga. Međutim, snimatelj Shane Kelly je pažljivo složio snimke i upotrijebio boje imajući na umu animatore. Ponekad bi se sami animatori pojavili na snimanju da mu kažu što im treba. Zato što se film snimao digitalno i zatim animirao, glumci su ponekad zaboravljali da će kasnije biti animirani. Robert Downey Jr. je rekao da je sasvim zaboravio na to dok je snimao nekoliko kadrova da dobije prsten dima koji se pojavljuje u prvom Barrisovom krupnom planu.Roman, J., Robert Downey Jr. Talks A Scanner Darkly and David Fincher's Zodiac, MovieWeb, 11. srpnja 2006.